สวัสดีค่ะ พอดีหนูปวดท้องมาก ลำไส้บิดไปบิดมา เหมือนคนจะถ่ายแต่พอมาห้องน้ำก็ไม่ถ่าย ปวดท้องอย่างเดียวเลย เดือนนึงหนูถ่ายแค่ 2 - 3 วัน จะถ่ายทีก็ปวดท้องบิดไปบิดมา อยากจะทราบว่ามีวิธีรักษาไหมคะ ทำยังไงได้บ้าง ทรมานมากเลยคะ
สวัสดีค่ะ อาการถ่ายไม่ออกดังกล่าวมาน่าจะเรียกว่ามีภาวะท้องผูกอาการท้องผูก คืออาการถ่ายอุจจาระน้อยกว่าปกติหรือถ่ายอุจจาระไม่ออกเป็นเวลานาน มักเกิดจากสาเหตุการรับประทานอาหารที่มีกากใยน้อยหรือดื่มน้ำน้อย สาเหตุอื่นๆเช่นโรคลำไส้อุดตัน การได้รับยาบางชนิดเช่น ยารักษาอาการชัก ธาตุเหล็ก ลำไส้แปรปรวน หรือมีภาวะไทรอยด์ต่ำ เป็นต้นแนะนำการปรับพฤติกรรมด้วยการรับประทานอาหารที่มีกากใยสูง ดื่มน้ำมากๆ ฝึกการขับถ่ายให้เป็นเวลาและไม่นั่งถ่ายนานจนเกินไป เน้นรับประทานผัก ผลไม้ และธัญพืช หลีกเลี่ยงการดื่มแอลกอฮอล์และการสูบบุหรี่หากยังไม่ดีขึ้นหลังปรับพฤติกรรม ควรพบแพทย์เพื่อตรวจหาสาเหตุเพิ่มเติม ไม่ควรซื้อยาถ่ายมาใช้เองค่ะ